কে এই ভিলজোয়েন?
বাংলাদেশ প্রিমিয়ার লিগের (বিপিএল) ৪০তম ম্যাচে চিটাগং ভাইকিংসের হয়ে খেলছেন হারদাস ভিলজোয়েন। তার গতির মুখে পড়ে ৩৭ রানে দুই উইকেট হারিয়েছে সিলেট সিক্সার্স। দলীয় ১৪ ও ৩৭ রানে ভিলজোয়েনের বলে ক্যাচ তুলে দিয়ে ফেরেন আফিফ হোসেন ও তিনে ব্যাটিয়ে নামা জেসন রয়।







কে এই ভিলজোয়েন? যে কিনা বিপিএলে খেলতে এসেই পরপর দুই উইকেট তুলে নিলেন। চিটাগং ভাইকিংসের এই বিদেশি ক্রিকেটারের জন্ম দক্ষিণ আফ্রিকার ট্রান্সভাল প্রদেশের উইটব্যাংক এলাকায়। জাতীয় দলের হয়ে একটি মাত্র টেস্ট খেলার সুযোগ পান তিনি। তবে ঘরোয়া লিগ এবং ফ্রাঞ্চাইজি টুর্নামেন্টে নিয়মিত খেলে যাচ্ছেন ২৯ বছর বয়সী এই ডানহাতি পেসার।




২০১৬ সালের জানুয়ারিতে কাইল এ্যাবটের পরিবর্তে ইংল্যান্ডের বিপক্ষে সিরিজের তৃতীয় টেস্টে দক্ষিণ আফ্রিকার দলে অভিষেক হয় ভিলজোয়েনের। অভিষেক ম্যাচে প্রথম বলেই ইংলিশ অধিনায়ক অ্যালিস্টার কুকের উইকেট তুলে নেন। আর এই উইকেট শিকারের মধ্য দিয়ে টেস্ট ক্রিকেটের ইতিহাসে ২০তম বোলার হিসেবে প্রথম বলে উইকেট শিকারের রেকর্ড গড়েন ভিলজোয়েন। 
২০১৬ সালে ইংলিশ কাউন্টি ক্রিকেট লিগে অংশ নেন ভিলজোয়েন। কাউন্টি ক্রিকেটে অভিষেক ম্যাচে পাঁচ উইকেট শিকার করে হইচই ফেলে দেন। ফ্রাঞ্চাইজি ক্রিকেটে দুর্দান্ত খেলে যাওয়া এই আফ্রিকান পেস বোলারকে দলে নিয়েছে চিটাগং ভাইকিংস। কিংসের কিং হতেই এসেছেন ভিলজোয়েন।  
সিলেট সিক্সার্স: আন্দ্রে ফ্লেচার, আফিফ হোসেন, জেসন রয়, সাব্বির রহমান রুম্মন, অলক কাপালি, জাকির আলী অনিক, তাসকিন আহমেদ, ওয়েন পার্নেল, মোহাম্মদ নওয়াজ, এবাদত হোসেন ও নাবিল সামাদ।
চিটাগং ভাইকিংস: মুশফিকুর রহিম, মোহাম্মদ আশরাফুল, ইয়াসির আলী চৌধুরী, মোসাদ্দেক হোসেন সৈকত, আবু জায়েদ চৌধুরী রাহী, খালেদ আহমেদ, নাঈম হাসান, হার্ডাস ভিলজোয়েন, ক্যামেরন ডেলপোর্ট, সিকান্দার রাজা ও দাসুন শানাকা।

বাংলাদেশ প্রিমিয়ার লিগের (বিপিএল) ৪০তম ম্যাচে চিটাগং ভাইকিংসের হয়ে খেলছেন হারদাস ভিলজোয়েন। তার গতির মুখে পড়ে ৩৭ রানে দুই উইকেট হারিয়েছে সিলেট সিক্সার্স।দলীয় ১৪ ও ৩৭ রানে ভিলজোয়েনের বলে ক্যাচ তুলে দিয়ে ফেরেন আফিফ হোসেন ও তিনে ব্যাটিয়ে নামা জেসন রয়।